Gran part dai combatiments de Prime Vuere Mondiâl a forin sul Front Ocidentâl, jenfri di un sisteme di fortificazions e trinceis che a lavin dal mâr dal Nord fintremai i confins de Svuizare. Chest sisteme in scjale plui piçule e fo aplicât ancje sul front talian, mancul intal front orientâl, dulà che i spazis a jerin plui grancj, cun planis e pocjis feradis. Altris combatiments a si davuelzerin sul mâr e sot di lui, e ancje, pe prime volte te storie, par aiar. Plui di nûf milions di soldâts a muririn insieme cun tancj altris civîi.